สมองเป็นอวัยวะที่แสนมหัศจรรย์และซับซ้อน
ในขณะที่คนจำนวนมากหลงใหลเกี่ยวกับสมอง
พวกเขาไม่สามารถอธิบายได้มากนัก
เกี่ยวกับคุณสมบัติ และการทำงานของสมอง
เนื่องจากเราไม่มีการสอน เรื่องประสาทวิทยาศาสตร์ในโรงเรียน
และหนึ่งในเหตุผลก็คืออุปกรณ์
นั้นซับซ้อนและมีราคาแพงครับ
อุปกรณ์พวกนี้มีในมหาวิทยาลัยชั้นนำ และสถาบันขนาดใหญ่เท่านั้น
ดังนั้น เพื่อให้สามารถเข้าถึงสมองได้
พวกคุณจำเป็นจะต้องอุทิศชีวิต
และใช้เวลาถึงหกปีครึ่ง ในฐานะนักศึกษาระดับบัณฑิตศึกษา
เพื่อเป็นนักวิทยาศาสตร์สมอง เพียงเพื่อเข้าถึงเครื่องมือพวกนั้น
มันเป็นสิ่งน่าอายนะครับ เพราะพวกเราหนึ่งในห้าคน
ประมาณร้อยละ 20 ของคนทั้งโลก จะมีความผิดปกติเกี่ยวกับระบบประสาท
และไม่มีหนทางรักษาโรคเหล่านี้เลย
ดังนั้น มันจึงดูเหมือนว่า สิ่งที่เราควรจะทำ
คือย้อนกลับไปก่อนหน้านี้ ที่กระบวนการศึกษา
และสอนนักเรียนเกี่ยวกับ ประสาทวิทยาศาสตร์ เพื่อที่ในอนาคต
พวกเขาอาจจะคิดอยากเป็น นักวิทยาศาสตร์สมองบ้าง
เมื่อตอนที่ผมเป็นนักศึกษาระดับบัณฑิตศึกษา ผมและเพื่อนร่วมห้องทดลอง ทิม มาร์ซูโล
ตัดสินใจว่าถ้าเรานำ อุปกรณ์ที่ซับซ้อน
ที่เราใช้ศึกษาสมองมาทำให้มันง่าย และมีราคาถูกเพียงพอ
สำหรับทุกคน เช่น พวกมือสมัครเล่น หรือนักเรียนมัธยมปลาย
สามารถเรียนรู้ และมีส่วนร่วมอย่างแท้จริง ในการค้นพบของประสาทวิทยาศาสตร์
และพวกเราได้ทำแล้วครับ
สองสามปีก่อน พวกเราตั้งบริษัท ชื่อว่าแบคยาร์ด เบรน (ฺBackyard Brains)
พวกเราประดิษฐ์อุปกรณ์เกี่ยวกับ ประสาทวิทยาศาสตร์ที่ทำง่ายๆได้เอง
ซึ่งผมได้นำบางส่วนมาที่นี่ด้วย และผมอยากจะสาธิตอะไรบางอย่าง
พวกคุณอยากเห็นไหมครับ
ผมต้องการอาสาสมัครคนนึงครับ
เอาล่ะ คุณชื่ออะไรครับ (เสียงปรบมือ)
แซม แคลลี่ค่ะ
เอาหล่ะครับแซม ผมจะทำการ บันทึกเสียงจากสมองของคุณนะครับ
คุณเคยทำแบบนี้มาก่อนไหม
ไม่ค่ะ
ผมขอให้คุณเหยียดแขนคุณ เพื่อวิทยาศาสตร์นะครับ
พับแขนของคุณสักเล็กน้อยครับ
สิ่งที่ผมกำลังจะทำ คือผมจะติด ขั้วไฟฟ้าบนแขนของคุณนะครับ
และคุณอาจจะสงสัยว่า
ผมเพิ่งบอกว่าจะบันทึกเสียงจากสมองของคุณ แล้วผมกำลังทำอะไรกับแขนของคุณ
ครับ คุณมีเซลล์ประสาทอยู่ประมาณ 8 หมื่นล้านเซลล์ภายในสมองของคุณตอนนี่้
พวกมันกำลังข้อความไฟฟ้ากลับไปมา และข้อความทางเคมีด้วยครับ
แต่เซลล์ประสาทบางส่วนตรงนี้ของคุณ ในส่วนมอเตอร์ คอร์เทกนี้ (สมองส่วนที่ควบคุมการทำงานของกล้ามเนื้อ)
กำลังจะส่งข้อความลงไป เวลาที่คุณขยับแขนแบบนี้
ข้อความพวกนี้กำลังวิ่งลงไป ผ่านคอร์ปัส คาโลซัมของคุณ
ไปที่เส้นประสาทไขสันหลัง สู่ประสาทมอเตอร์ส่วนล่าง
ออกไปที่กล้ามเนื้อตรงนี้
และการจ่ายกระแสไฟฟ้านี้ จะถูกเก็บ
ด้วยขั้วไฟฟ้าจากตรงนี้
และเราจะสามารถที่จะได้ยิน
สิ่งที่สมองของเรากำลังสั่งการอย่างแท้จริง
ดังนั้น ผมจะเปิดสิ่งนี้ก่อน รอสักครู่นะครับ
พวกคุณเคยได้ยินเสียง ของสมองของพวกคุณไหมครับ
ไม่ค่ะ
เอาล่ะครับ มาลองดูกันครับ เริ่มงอมือคุณได้เลยครับ
(เสียงดังก้อง)
เอาหล่ะครับ พวกคุณได้ยินเสียงอะไรครับ
และตรงนี้คือหน่วยมอเตอร์ของคุณ ที่เกิดขึ้นตรงนี้นะครับ
มาดูส่วนนี้กันบ้างครับ
ผมจะยืนอยู่ตรงนี้นะครับ
และจะเปิดแอพพลิเคชั่นของเราตรงนี้
ตอนนี้ผมอยากให้คุณงอข้อมือครับ
(เสียงดังก้อง)
และตรงนี้ มีหน่วยควบคุมการเคลื่อนไหว หลายหน่วยกำลังเกิดขึ้น
จากเส้นประสาทไขสันหลังที่ส่งไปยัง กล้ามเนื้อของเธอตรงนี้
ขณะที่เธองอมือ พวกคุณจะเห็น
สัญญาณไฟฟ้าที่เกิดขึ้นตรงนี้
คุณสามารถแตะตรงนี้ และศึกษาหน่วยหนึ่งของมัน
ดังนั้น ลองออกแรงมากขึ้นสิครับ
ตอนนี้เราหยุดภาพไว้ที่
สัญญาณไฟฟ้าควบคุมการเคลื่อนไหวลูกหนึ่ง ที่กำลังเกิดขึ้นตอนนี้ภายในสมองของคุณ
พวกคุณอยากเห็นมากกว่านี้ไหมครับ
(เสียงปรบมือ)
มันน่าสนใจมากๆครับ มาดูอะไรที่ตื่นเต้นขึ้นดีกว่าครับ
ผมต้องการอาสาสมัครเพิ่มอีกสักคนครับ
คุณชื่ออะไรครับ
มิเกล ครับ
มิเกล เอาหล่ะครับ
คุณช่วยมายืนตรงนี้นะครับ
และขณะที่คุณขยับแขนแบบนี้
สมองของคุณก็กำลังส่งสัญญาณ ลงไปที่กล้ามเนื้อของคุณตรงนี้
ผมอยากให้คุณงอข้อมือ เช่นกันนะครับ
ดังนั้น สมองของคุณกำลังส่งสัญญาณ ลงไปที่กล้ามเนื้อต่างๆ ของคุณ
มันมีเส้นประสาทอันนึงอยู่ตรงนี้นะครับ
ที่วิ่งไปเชื่อมกับเส้นประสาท สามนิ้วนี้นะครับ
และมันก็อยู่ใกล้กับผิวหนัง มากพอที่เราจะสามารถ
ที่จะกระตุ้นมัน สิ่งที่เราสามารถทำได้
คือเลียนแบบสัญญาณสมอง ที่ส่งไปยังแขนของเธอ
แล้วใส่มันไปยังแขนของเขาครับ
ดังนั้น แขนของเขาจะขยับ เมื่อสมองของเธอบอกให้แขนของเขาขยับ
ดังนั้น เธอจะยึดครอง เจตจำนงเสรีของคุณไปนะครับ
และคุณจะไม่สามารถควบคุม แขนของตัวเองได้อีกต่อไป
คุณตามผมทันนะครับ
ตอนนี้ผมแค่ต้องแปะพวกนี้ไว้
(เสียงหัวเราะ)
ตอนนี้ผมกำลังจะหาเส้นประสาทอัลนาร์ของคุณ
ที่น่าจะอยู่แถวๆนี้นะครับ
คุณนึกไม่ออกหรอกว่ากำลังจะเจอกับอะไร
ตอนที่อาสาขึ้นมา
ตอนนี้ผมจะย้ายมาตรงนี้ และเราจะเชื่อมมันเข้ากับ
แผงวงจรเชื่อมต่อ "มนุษย์กับมนุษย์" ของเรา ที่ตรงนี้
เอาหล่ะครับแซม ผมต้องการให้คุณ งอแขนของคุณอีกครั้ง
อีกครั้งครับ ดีมากครับ
และตอนนี้ผมจะติดพวกนี้บริเวณนี้ เพื่อที่คุณจะได้ --
มันจะรู้สึกแปลกประหลาดเล็กน้อย ในครั้งแรกนะครับ
มันจะรู้สึกเหมือนกับ-- (เสียงหัวเราะ)
ครับ เมื่อคุณสูญเสียอิสรภาพ และใครบางคนกลายมาเป็นผู้ควบคุมคุณ
มันคงรู้สึกแปลกๆหน่อย
ตอนนี้ผมอยากให้คุณผ่อนคลายแขนของคุณ
แซม คุณอยู่กับผมนะครับ
งอข้อมือหน่อยครับ
ผมยังไม่ได้เปิดเครื่องนะครับ ดังนั้น เริ่มงอแขนเลยครับ
เอาหล่ะตอนนี้ คุณพร้อมนะครับ มิเกล
พร้อมเสมอครับ
ผมจะเปิดเครื่องหล่ะนะ ดังนั้น เริ่มหมุนข้อมือครับ
- คุณรู้สึกอะไรไหมสักนิดครับ - ไม่ครับ
- เอาหล่ะ ทำอีกครั้งครับ - รู้สึกนิดหน่อยครับ
- นิดหน่อยเหรอครับ (เสียงหัวเราะ)
ผ่อนคลายครับ
ทำอีกครั้งครับ
(เสียงหัวเราะ)
ครับ ดีมาก ดีมากครับ
ผ่อนคลาย ทำอีกทีครับ
เอาหล่ะ ทีนี้นะครับ
สมองของคุณควบคุมแขนของคุณ และมันก็กำลังควบคุมแขนของเขาด้วยเช่นกัน
ดังนั้น เริ่มต้นทำอีกครั้งครับ
เอาหล่ะครับ มันดีมากครับ (เสียงหัวเราะ)
และตอนนี้ จะเกิดอะไรขึ้นครับ ถ้าผมเป็นคนควบคุมมือของคุณ
ปล่อยมือสบายๆครับ
เกิดอะไรขึ้นครับ
อ่า ไม่มีอะไรเกิดขึ้น
ทำไมหล่ะครับ
เพราะว่าสมองต้องเป็นคนสั่งการครับ
ทำอีกครั้งครับ
ครับ เยี่ยมมากครับ
ขอบคุณทั้งสองคนมากครับ ที่ร่วมมือกับผมเป็นอย่างดี
และนี่ คือสิ่งที่กำลังเกิดขึ้นทั่วโลกครับ
ระบบไฟฟ้าหัวใจครับ
พวกเรากำลังจะนำมาซึ่ง การปฏิวัติเกี่ยวกับประสาท
ขอบคุณครับ
(เสียงปรบมือ)